Приложение № 2

ПРАВИЛА ЗА ПОЛЗВАНЕ НА МЕРИ, ПАСИЩА И ЛИВАДИ ОТ
ОБЩИНСКИ ПОЗЕМЛЕН ФОНД НА ОБЩИНА ДОЛНИ ЧИФЛИК  ЗА СТОПАНСКАТА
2017-2018 ГОДИНА

Правилата за ползване на мери, пасищата и ливади на територията на Община Долни чифлик са изготвени, съгласно изискванията на Закона за собствеността и ползването на земеделските земи чл.37о, ал.1 и ал.2 и съдържат:
•	Перспективен експлоатационен план за паша;
•	частите от мерите, пасищата и ливадите, предназначени за общо и за индивидуално ползване, и тяхното разграничаване;
•	частите от мерите, пасищата и ливадите, предназначени предимно за косене;
•	Прокарите за селскостопанските животни до местата за паша и водопоите;
•	мерки за опазване, поддържане и подобряване на мерите, пасищата и ливадите, като почистване от храсти и друга нежелана растителност, противоерозионни мероприятия, наторяване, временни ограждения;
•	ветеринарна профилактика; 
•	частите от мерите, пасищата и ливадите, предназначени за изкуствени пасища, за засяване с подходящи тревни смески;
•	построяване на навеси; 
•	въвеждане и редуване на парцелно ползване на пасищни комплекси;
•	охрана; 
•	режим на ползване, забрани и ограничения в зависимост от конкретните дадености на топографски, почвени, климатични и други физически условия, и на развитието на животновъдството на територията на общината;
•	карта за ползването на мерите, пасищата и ливадите по физически блокове, определени в Системата за идентификация на земеделските парцели.
Правилата имат отворен характер и се актуализират в зависимост от конкретните условия и нормативната уредба.

І. ПЕРСПЕКТИВЕН ЕКСПЛОАТАЦИОНЕН ПЛАН ЗА ПАША
Перспективният експлоатационен план е разработен на основание и във връзка с
Програмата за развитие на селските райони /ПРСР/ в страната за периода 2014-2020г. Цели на перспективния експлоатационен план са:
1. Дългосрочно опазване на пасищата в Община Долни чифлик и опазване на биологичното
разнообразие, с цел предотвратяване на негативните промени, причинени от несъобразена със възможностите на природата паша, от изоставяне на пасищата и използване на земите за други цели.
2. В дългосрочен план да се повиши капацитета за разработване и управление на агро-екологични проекти. В тази връзка стопаните, кандидатстващи с проекти от Програма  за развитие на селските райони /ПРСР/  да бъдат насърчавани да поддържат и възстановяват тревостоя, като за целта използват тревни смески в състава на които има многогодишни бобови растения , в частност медоносното растение еспарзета.
 3. Постигане на максимална ефективност при използване на мерите и пасищата и
достигане на максималния възможен екологичен ефект при ефективно разходване на
средствата, получени чрез финансовите стимули на Европейския съюз, предназначени за развитието на земеделието.
4. Създаване на модел за формиране на сдружения на земеделските стопани, които ще допринесат за по-нататъшното развитие и икономически растеж на районите с пасища.
5. При разпределяне на пасищата да се отдаде приоритет на земеделски стопанства
покрили европейските изисквания, както и тези с одобрени и изпълняващи в момента проекти по ПРСР за стабилизиране на икономическото състояние на земеделските стопанства и утвърждаване като фактор за развитие на животновъдството.
ІІ. ПРАВИЛА ЗА ОПРЕДЕЛЯНЕ НАЧИНА НА РАЗПРЕДЕЛЕНИЕ НА МЕРИТЕ И
ПАСИЩАТА ЗА ОБЩО И ИНДИВИДУАЛНО ПОЛЗВАНЕ
1.	Пасищата, мерите и ливадите от общинския поземлен фонд се отдават под наем или аренда по реда на чл. 24а, ал.6, т.4 от ЗСПЗЗ, без търг или конкурс на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цени, определени по пазарен механизъм, но не по-ниска от средното годишно рентно плащане за землището или за общината. Пасища, мери и ливади от държавния и общинския поземлен фонд се предоставят под наем или аренда на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2.
Ежегодно, в срок до 01.12. Общината предоставя на кметовете на Кметства списък с данни за свободните имоти, с начин на трайно ползване пасища, мери и ливади - публична общинска собственост.
- Кметовете на населени места в срок до 31.12. на съответната година предоставят на Кмета на Общината,   информация за собствениците или ползвателите на животновъдни обекти с пасищни селскостопански животни регистрирани в Интегрираната информационна система на БАБХ на територията на населеното място и предлагат списък на имотите общинска собственост за които има интерес от стопани с начин на трайно ползване пасища, мери и ливади за индивидуално ползване.
2. Съгласно чл.37и, ал.3 от ЗСПЗЗ Общинският съвет определя с решение пасищата, мерите и ливадите за общо и индивидуално ползване. Списък на имотите за индивидуално ползване с категории и средните годишни рентни плащания за землището или за общината се обявява в община Долни чифлик и кметствата както и се публикува на интернет страницата на общината в срок до 1 март.
3.Съгласно чл.37о, ал.1,т.1 от ЗСПЗЗ Общински съвет Долни чифлик определя с решение,
прието с мнозинство от общия брой на съветниците: размера и местоположението на мерите, пасищата и ливадите за общо и за индивидуално ползване;
4.Съгласно чл.25, ал.1 от ЗСПЗЗ, при общо ползване Общинският съвет може да определя такса за ползване на общинските мери, пасища и ливади, приходите от която се използват за поддържането им.
5.Съгласно чл.37и, ал.4 от ЗСПЗЗ пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните  пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 10 дка за 1 животинска единица в имоти от първа до седма категория и до 20 дка. за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и от местни (автохтонни) породи, се разпределят до 15 дка за 1 животинска единица в имоти от първа до седма категория и до 30 дка за 1 животинска единица в имоти от осма до десета категория.
6. Лицата подават заявление по образец одобрен от министъра на земеделието и храните до кмета на община Долни чифлик в срок до 10 март, към което прилагат документи . Към заявлението се прилагат следните документи:
- копие от документ за самоличност за физическите лица или нотариално заверено пълномощно и копие от документ за самоличност на упълномощеното лице;
- копие от документ за регистрация или единен идентификационен код на юридическото лице или едноличния търговец съгласно чл. 23 от Закона за търговския регистър;
- копие от документ за самоличност на физическото лице, представляващо търговеца при провеждането на процедурата, или документ за самоличност и нотариално заверено пълномощно на упълномощено от него лице;
- декларация за липса на данъчни задължения, както и за задължения към Държавен фонд "Земеделие", към държавния и общинския поземлен фонд и за земите по чл. 37в, ал. 3, т. 2 ЗСПЗЗ по образец, одобрен от министъра на земеделието и храните.
6.1. Министерството на земеделието и храните предоставя служебно на съответната община, справка от Интегрираната информационна система на БАБХ за животновъдните обекти на територията на общината.
7. Съгласно чл.37и ал. 6,7,8,9 т ЗСПЗЗ при разпределяне на пасищата за индивидуално ползване Кметът на общината назначава комисия, която определя необходимата за всеки кандидат площ по реда на чл.37и ал.4 от ЗСПЗЗ и разпределя имотите за всяко землище. При разпределението предимство имат кандидати, които до датата на разпределението са ползвали съответните имоти по договори с изтекъл срок. Останалите неразпределени имоти се разпределят по възходящ ред, като се започва от лицата, които притежават най-малко животински единици. Комисията съставя протокол за окончателното разпределение на имотите при наличие на необходимите площи в срок до 1 май.

Комисията съставя протокол за окончателното разпределение на имотите при наличие на необходимите площи в упоменатия по-горе срок. При недостиг на пасища, мери и ливади от общинския поземлен фонд в землището към разпределените по реда на ал. 6 имоти съответната комисия извършва допълнително разпределение в съседно землище, което може да се намира в съседна община или област, и съставя протокол за окончателното разпределение на имотите в срок до 1 юни. Този ред се прилага до изчерпване на имотите от общинския поземлен фонд или до достигане на нормата по ал. 4. Разпределението се извършва последователно в съседното землище, община и област. Протоколът по ал. 6 или по ал. 7 се обявява в кметството и се публикува на интернет страницата на общината и може да се обжалва по отношение на площта на разпределените имоти в 14-дневен срок пред районния съд. Обжалването не спира изпълнението на протокола, освен ако съдът разпореди друго. При недостиг на пасища, мери и ливади от общинския поземлен фонд след разпределението по ал. 7 в съответното и съседни землища, по заявление от правоимащото лице в срок до 10 юни, комисията по ал. 6 предоставя служебно на министъра на земеделието и храните или оправомощено от него лице протоколите по ал. 6 и/или ал. 7 и копие от заявлението за допълнително разпределение на имоти от държавния поземлен фонд.
9. Въз основа на протоколите на комисиите по чл.37и, ал. 6 от ЗСПЗЗ, Кметът на общината, сключва договори за наем или аренда по цена, определена по пазарен механизъм. Минималният срок на договорите е 5 стопански години. Договорите съдържат данните по ал. 1, 4, 6 и 7 и се регистрират в общинската служба по земеделие.

Сключването на договори за наем или аренда за индивидуално ползване на пасищата и ливадите , с минимален срок  5 /пет/ стопански години, се извършва от Кмета на община Долни чифлик въз основа на протоколите на комисията по разпределение на свободните пасища мери и ливади от Общинския поземлен фонд, след заплащане на наемната или арендната цена. Договорите съдържат данните по чл.37и , ал. 1, 4, 6 и 7 от ЗСПЗЗ и се регистрират в общинската служба по земеделие.
10. Останалите свободни пасища, мери и ливади от общинския и държавния поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Търговете се провеждат от Кмета на общината за земите от общинския поземлен фонд. Договорите се сключват за една стопанска година.
11. Останалите след провеждане на търга по чл.37и, ал. 13 от закона, свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона. Договорите се сключват за една стопанска година.
12. При сключване на договори за наем или аренда на пасища, мери и ливади от държавния и общинския поземлен фонд, които изцяло или частично не попадат в актуалния към датата на подписване на договора специализиран слой по чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ, не се дължи заплащане на наемна цена, съответно арендно плащане за една стопанска година от сключването на договора.
13. Мерите и пасищата от общинския поземлен фонд, за които са сключени наемни или арендни договори, не могат да се преотдават за ползване на трети лица.

14. Договорите за наем и аренда по чл. 37и, ал. 12:
 - могат да се прекратяват или изменят преди изтичането на срока, по искане на ползвателя;
- Общината прекратява договорите за наем и аренда за имоти по чл. 19, сключени по реда на чл. 37и, ал. 12, и предоставени от общинския съвет по реда на § 27 от преходните и заключителните разпоредби на Закона за изменение и допълнение на Закона за собствеността и ползуването на земеделските земи (ДВ, бр. 62 от 2010 г.), след издаване на решението на общинската служба по земеделие и изтичане на стопанската година, в която е издадено решението;
 -  не спазва условията за поддържане на земята в добро земеделско и екологично
състояние, определени по реда на чл. 42 от Закона за подпомагане на земеделските
производители;
- в договорите за наем и аренда се предвижда увеличаване на наемната или арендната цена с официалния инфлационен индекс на потребителските цени, публикуван от Националния статистически институт.

15. Съгласно чл. 37и, ал.14 от ЗСПЗЗ, останалите след провеждане на търга по ал. 13 свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона. Договорите се сключват за една стопанска година.

ІІІ.ОБЩИНСКИ СЪВЕТ МОЖЕ ДА ОПРЕДЕЛИ ЧАСТИ ОТ ПАСИЩАТА
ПРЕДНАЗНАЧЕНИ ПРЕДИМНО ЗА КОСЕНЕ .
Частите от мерите, пасищата и ливадите, предназначени за косене, са регламентирани в чл. 41, ал. 2 и ал. 3 от Наредба No 11 от 06.04.2009 г. за условия та и реда за прилагане на мярка 214 „Агроекологични плащания” от ПРСР за периода 2007 –2013 година, издадена от Министъра на земеделието и храните, а именно:
 „Чл.41, ал.2. Подпомаганите лица, които поддържат затревените площи чрез косене, спазват изискванията по ал. 1 и извършват:
1. (изм. - ДВ, бр. 19 от 2010 г., в сила от 9.03.2010 г.) първата коситба в равнинните райони от 15 юни до 15 юли, а в планинските райони съгласно Наредбата за определяне на критериите за необлагодетелстваните райони и териториалния им обхват (ДВ, бр. 20 от 2008 г.) - в периода 30 юни до 15 август;
2. косенето ръчно или с косачки за бавно косене, като косят от центъра към периферията, а когато това не е възможно - от единия край към другия, като използват ниска скорост.
(3) (Изм. - ДВ, бр. 19 от 2010 г., в сила от 9.03.2010 г.) В случаите по ал. 2 подпомаганите лица могат да извършват свободна паша на животни след последната коситба, с изключение на горските ливади, като спазват гъстота на животните до 1,5 ЖЕ/ха.
(4) Подпомаганите лица, които поддържат затревените площи чрез паша, спазват изискванията по ал. 1 и поддържат гъстота на животинските единици от 0,3 до 1,5 ЖЕ /ха.”

ІV.ПРОКАРИ 
Като прокари за селскостопански животни до местата за паша да се ползват съществуващите полски пътища.
мерки за опазване, поддържане и подобряване на мерите, пасищата и ливадите, като почистване от храсти и друга нежелана растителност, противоерозионни мероприятия, наторяване, временни ограждения;

V. МЕРКИ ЗА ОПАЗВАНЕ, ПОДДЪРЖАНЕ И ПОДОБРЯВАНЕ НА МЕРИТЕ, ПАСИЩАТА И ЛИВАДИТЕ, КАТО ПОЧИСТВАНЕ ОТ ХРАСТИ И ДРУГА НЕЖЕЛАНА РАСТИТЕЛНОСТ, ПРОТИВОЕРОЗИОННИ МЕРОПРИЯТИЯ, НАТОРЯВАНЕ, ВРЕМЕННИ ОГРАЖДЕНИЯ;
Национални стандарти
При ползване на мери, пасища и ливади е необходимо да се спазват Националните стандарти за поддържане на земята в добро земеделско и екологично състояние, а именно:
Национален стандарт 1. 
Забранява се използването на минерални и органични азотсъдържащи торове в буферните ивици:
- с ширина минимум 5 метра на равнинни площи, по протежение на повърхностни водни обекти (реки, потоци, канали, езера, язовири, море), с изключение на оризовите клетки;
-  с ширина минимум 10 метра на равнинни площи при торене с течна фракция на оборския тор;
-  с ширина минимум 10 метра при торене на площи с наклон;
-  с ширина минимум 50 метра при торене на площи с остър наклон.
Национален стандарт 2.
При използване на вода за напояване, земеделският стопанин трябва да притежава съответния документ за право на ползване (разрешително, договор и др.).

Национален стандарт 3.
Забранява се пряко и непряко отвеждане на вещества от Списък I и Списък ІI в подземните води (Приложение към НС 3.).

Национален стандарт 4.
В земеделското стопанство с уникален идентификационен номер и обработваеми площи над 5 ха е задължително в общата сеитбооборотна площ да се включат минимум 30% култури със слята повърхност, с изключение на площи за производство на тютюн.
	
Национален стандарт 5. 
За ограничаване на ерозията на площи с наклон се прилага:
- за обработваеми земи - обработката на почвата се извършва перпендикулярно на склона или по хоризонталите;
- за трайни насаждения - укрепване на междуредията чрез затревяване частично/пълно, или засяване/засаждане с други култури, и/или обработката на почвата се извършва перпендикулярно на склона или по хоризонталите.

Национален стандарт 6.
Забранява се изгарянето на стърнищата.

Национален стандарт 7. 
Задължително е да се запазват и поддържат съществуващите:
- полски граници (синори) в блока на земеделското стопанство и/или земеделския парцел;
- съществуващите трайни тераси в блока на земеделското стопанство и/или земеделския парцел;
- постоянни пасища, мери и ливади от навлизането на нежелана растителност - орлова папрат (Pteridium aquilinum), чемерика (Veratrum spp.), айлант (Ailanthus altissima) и аморфа (Amorpha fruticosa);
- живи плетове и дървета, които не се отрязват по време на  размножителния период и периода на отглеждане при птиците (от 1 март до 31 юли).

II. Националните стандарти за добро земеделско и екологично състояние (ДЗЕС) на земята са задължителни за изпълнение от всички земеделски стопани, собственици и/или ползватели на земеделски земи, които са бенефициенти по:
- директните плащания; 
- чл. 46 и чл. 47 от Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007;
- следните мерки от Програмата за развитие на селските райони (2014-2020): Агроекология и климат; Биологично земеделие; Плащания по „НАТУРА 2000“ и Рамкова директива за водите; Плащания за райони с природни или други специфични ограничения.
III. Националните стандарти за добро земеделско и екологично състояние на земята не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.
При противоречие между изискванията за добро земеделско и екологично състояние и забраните, разписани в заповедта за обявяване на съответната защитена зона от Натура 2000, земеделския стопанин е длъжен да спазва изискванията за зоната от Натура 2000.

VІ. ВЕТЕРИНАРНА ПРОФИЛАКТИКА
Собствениците на пасищни селскостопански животни при осъществяване на дейността си са длъжни да спазват изискванията на Закона за ветеринарномедицинската дейност и подзаконовите нормативни актове.
1.осигуряват ветеринарномедицинскообслужване на животните, които отглеждат, като сключват договори по чл. 137а, съответно по чл. 137б от ЗВД;
2.спазват изискванията за хуманно отношение към животните;
3.спазват ветеринарномедицинските изисквания за отглеждане, придвижване и транспортиране на животните;
4. в тридневен срок писмено уведомяват ветеринарния лекар, обслужващ животновъдния обект, за новородени и закупени животни от видове, които подлежат на идентификация;
5.незабавно писмено уведомяват за умрели животни ветеринарния лекар, обслужващ животновъдния обект, кмета на населеното място и обекта за обезвреждане на странични животински продукти, обслужващ съответната територия;
6. в срок до 24 часа преди транспортиране, промяна на собствеността или клане на животни от видове, които подлежат на идентификация, предназначени за лична консумация, писмено уведомяват ветеринарния лекар, обслужващ животновъдния обект;
7. в тридневен срок от раждането на животни от видове, които подлежат на идентификация, писмено уведомяват ветеринарния лекар, обслужващ животновъдния обект:
а) да извърши официална идентификация на новородените животни и да въведе данните от идентификацията в Интегрираната информационна система на БАБХ, или 
б)за извършената официална идентификация на новородените животни като му предоставя данните от идентификацията за въвеждането им в Интегрираната информационна система на БАБХ;
8. водят регистър на животните в животновъдния обект, в който вписват новородените, закланите, умрелите, продадените и придобитите животни; регистърът се съхранява за срок най-малко три години от последното вписване;
9. подписват и съхраняват паспортите на едри преживни и еднокопитни животни и ги представят при поискване на контролните органи;
10. отговарят за официалната идентификация и за изпълнението на мерките по програмите за надзор и ликвидиране на болести по животните и на държавната профилактична програма на животните си;
11. нямат право да извършват придвижване и търговия с животни, които не са идентифицирани и за които не са изпълнени мерките по програмите за надзор и ликвидиране на болести по животните и държавната профилактична програма, както и със суровини и храни, добити от такива животни;
12. предават с протокол на ветеринарния лекар, обслужващ животновъдния обект:
а) средствата за официалната идентификация и паспорта на закланите за лична консумация едри преживни и еднокопитни животни;
б) паспортите на умрелите едри преживни и еднокопитни животни;
в) средствата за официалната идентификация на закланите за лична консумация свине, овце и кози;
13. съхраняват дневник по образец, в който ветеринарният лекар, обслужващ животновъдния обект, записва проведените лечебно-профилактични мероприятия, както и дата на доставяне на ВМП, наименование на ВМП; приложено количество; партиден номер и карентен срок на ВМП; име и адрес на доставчика, идентификационен номер на третираното животно; дневникът се съхранява 5 години от последното вписване, включително в случаите, когато дейността на обекта е прекратена преди изтичането на този срок;
14. съхраняват за срок най-малко три години от датата на издаването им документите за придвижване на животните;
15. предават в обект за обезвреждане на странични животински продукти умрелите животни и специфичнорисковите материали от заклани за лична консумация едри преживни животни и дребни преживни животни; 
16. спазват карентния срок, определен за ВМП и/или медикаментозни фуражи, при пускане на пазара на суровини и храни, добити от третирани продуктивни животни;
17. спазват предписаните дози и продължителност на третиране на животни с медикаментозен фураж в рецепта от ветеринарен лекар;
18. осигуряват постоянен достъп до животновъдния обект на контролните органи от БАБХ и други компетентни органи;
19. не допускат в обекта животни, които не са идентифицирани по чл. 51, на които не са извършени мероприятията по държавната профилактична програма или които са с различен здравен статус;
20. изпълняват предписанията на ветеринарните лекари, свързани с прилагане на мерките за профилактика, ограничаване и ликвидиране на болестите по животните;
21. извършват ежегодно в периода от 1 до 20 октомври инвентаризация на животните в обекта и подават до официалния ветеринарен лекар, отговарящ за съответната община, декларация по образец, утвърден от изпълнителния директор на БАБХ;
22. водят и съхраняват списък на персонала, обслужващ обекта, регистриран по реда на чл. 137;
23. спазват изискванията на приложение ІІІ към Регламент (ЕО) No 183/2005 на Европейския парламент и на Съвета от 12 януари 2005 г. за определяне на изискванията за хигиена на фуражите.
Собствениците доказват собствеността върху едри преживни животни, еднокопитни животни, дребни преживни животни и свине:
1. за новородени:
а) едри преживни и еднокопитни животни -с паспорт, издаден по ред, определен с наредба на министъра на земеделието и храните, от ветеринарния лекар, сключил договор по чл. 137а или 137б;
б) дребни преживни животни и свине -с декларация от собственика на майката на животните;
2. за придобити по друг начин животни -с договор за прехвърляне правото на собственост или с друг документ, удостоверяващ придобиването на собствеността върху животните.
(4) Собствениците на животни предоставят на официалния ветеринарен лекар, контролиращ обекта, копие от документа чл.132, по ал. 3, т. 1, буква "б" и т. 2от ЗВД в тридневен срок от издаването му.
На основание чл.133, т. 7 от ЗВД, се забранява използването на общинските пасища и мери, както и на местата за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните. 
В съответствие с чл.132, т.2от ЗВД, в зависимост от епизоотичната обстановка, се допуска райониране на пасищата и водопоите, а при необходимост може да се забрани използването им. Постоянно действащата при Община Долни чифлик, епизоотична комисия предприема действия и контролира изпълнението на набелязаните мерки за предотвратяване или ликвидиране на заболяването до стабилизирането на обстановката.  В зависимост от епизоотичната обстановка се провеждат мероприятия за обезвреждане на околната среда, химизация на биотопи, почистване и райониране на пасищата, хигиенизиране на водопои или налагане на забрана върху използването им при необходимост. В обявените огнища на заразни болести се провеждат задължителни /текущи и заключителни/ дезинфекции, дезинсекции и дератизации /ДДД/ предвидени в съответната наредба.
Съгласно чл. 108, ал. 1 от ЗВД средствата за покриване на разходите, свързани с епизоотични рискове, ежегодно се осигуряват целево от републиканския бюджет. При възникване на заболяване от списъка по чл. 118, ал.1 от ЗВД, ДДД мероприятията и консумативите се заплащат от бюджета съгласно чл. 120, ал. 3 от ЗВД. Профилактичните ДДД мероприятия се договарят и заплащат от собствениците на обектите, съгласно чл. 120, ал. 4 от ЗВД.

VІІ. МЕРИ И ПАСИЩА ПРЕДНАЗНАЧЕНИ ЗА ИЗКУСТВЕНИ ПАСИЩА ,ЗА
ЗАСЯВАНЕ С ПОДХОДЯЩИ ТРЕВНИ СМЕСКИ
За стопанската 2016/2017г. няма заявен интерес от страна на животновъдите.

VІІІ. ПОСТРОЯВАНЕ НА НАВЕСИ
Построяването на навеси в мери и пасища се извършва съгласно изискванията на.
Наредба № 19 от 25 октомври 2012 г. за строителство в земеделските земи без промяна на предназначението им - ДВ, бр. 85 от 6 ноември 2012 г., в сила от 06.11.2012 г. и Закона за опазване на земеделските земи.

 ІХ. ВЪВЕЖДАНЕ И РЕДУВАНЕ НА ПАРЦЕЛНО ПОЛЗВАНЕ НА ПАСИЩНИ КОМПЛЕКСИ;
Няма заявен интерес от страна на животновъдите.

 Х.ОХРАНА

Ползвателите на мери, пасища  и ливади от Общинския поземлен фонд организират охраната на ползваните от тях имоти, включени в договора за наем и за които са поели задължението да ги поддържат в добро земеделско и екологично състояние.

ХI. РЕЖИМ НА ПОЛЗВАНЕ, ЗАБРАНИ И ОГРАНИЧЕНИЯ В ЗАВИСИМОСТ ОТ КОНКРЕТНИТЕ ДАДЕНОСТИ НА ТОПОГРАФСКИ, ПОЧВЕНИ, КЛИМАТИЧНИ И ДРУГИ ФИЗИЧЕСКИ УСЛОВИЯ, И НА РАЗВИТИЕТО НА ЖИВОТНОВЪДСТВОТО НА ТЕРИТОРИЯТА НА ОБЩИНАТА;

В определените екологично чувствителни постоянно затревени площи (ПЗП) в зоните по Натура 2000 е въведена забрана за разораване на тези площи от земеделските стопани. На площите от стопанството, попадащи в защитена зона от Националната екологична мрежа "Натура 2000", да се спазват забраните и ограниченията за земеделска дейност, включени в заповедта за Oбявяване и плана за управлението й. Когато защитената зона за опазване на природните местообитания съвпада със защитена територия съгласно Закона за защитените територии и в заповедта за обявяването й няма разписани конкретни забрани и ограничения, земеделският стопанин спазва режима за опазване и ползване на защитената територия;
Слой „Постоянно затревени площи“ е нормативно определен в Закона за подпомагане на земеделските производители и въвежда забрана за преобразуването и разораването от земеделските стопани на постоянно затревените площи, включени в слоя. Изискванията за кръстосано съответствие и условията за поддържане на земята в добро земеделско и екологично състояние трябва да отчитат на първо място изискванията за опазване на биоразнообразието и околната среда и едва след това изискването за добро земеделско състояние. Всеки ползвател на общински пасища, мери и ливади е длъжен да:
-	Спазва забраните и ограниченията, разписани в заповедта за обявяване на съответната защитена зона по Натура 2000;
-	Спазва режимите, разписани в плана за управление на защитената зона по Натура 2000 след утвърждаването му по реда на Наредбата по чл.28, ал.2 от ЗБР;
-	Спазва условията за поддържане на земята в добро земеделско и екологично състояние, 
При противоречие между изискванията за добро земеделско и екологично състояние и забраните, разписани в заповедта за обявяване на съответната защитена зона от Натура 2000, земеделския стопанин е длъжен да спазва изискванията за зоната от Натура 2000.
XII. Карта за ползването на мерите и пасищата по физически блокове, определени в Системата за идентификация на земеделските парцели.
Относно исканите данни за физическите блокове и карти за ползването на същите, определени в СИЗП, може да бъдем запознати в ОСЗ – Долни чифлик, чрез специализирания софтуер за работа с географски данни КАДИС.
 За неуредени в настоящите правила въпроси се прилагат реда и правилата на Законът за собствеността и ползването на земеделските земи и действащото законодателство на Република България.